Romualdas Drakšas

Romualdas Drakšas (g. 1971 m. gegužės 29 d.) – teisininkas, teisėtyrininkas penalistas, advokatas, teisės pedagogas, Mykolo Romerio universiteto (MRU) profesorius, Vilniaus universiteto (VU) Teisės fakulteto docentas, rašytojas fantastas.

Mama – Anna Drakšienė, teisininkė, kriminologė, VU docentė.
Tėvas- Pranciškus Ramundas Drakšas, fizikas.

 Biografija 

1989-1994 m. baigė Vilniaus universiteto Teisės fakultetą, įgijo teisininko kvalifikaciją. 1996-2001 m. eksternu studijavo doktorantūroje. Mokslinių interesų sritis – baudžiamoji teisė. 2002 m. apgynė disertaciją tema „Mirties bausmės istoriniai, komparatyviniai ir filosofiniai aspektai", socialinių mokslų (teisės krypties) daktaras. Stažavosi užsienyje.
1993-1994 m. Acheno apylinkės teisme (vakarų Vokietija) atliko praktiką.

Nuo 1994 m. lapkričio iki 1997 m. gruodžio mėn. Vilniaus 1-osios advokatų kontoros advokato padėjėjas.
Nuo 1997 m. gruodžio mėn. Advokato Romualdo Drakšo kontoros advokatas. VU Teisės fakulteto Baudžiamosios teisės katedros asistentas (nuo 1999 m. rugsėjo 1 d. iki 2002 m. birželio 1 d.), lektorius (nuo 2002 m. birželio 1 d. iki 2003 m. rugsėjo 1 d.), docentas (nuo 2003 m. rugsėjo 1 d.). MRU Teisės fakulteto Administracinės teisės ir proceso katedros ir Baudžiamosios teisės ir kriminologijos katedros profesoriusMRU TF inf. .

Paskelbęs mokslinių straipsnių įvairiais baudžiamosios teisės klausimais. Fantastinės literatūros autorius. 2009 m. birželį pirmoji „Žmogaus“ serijos dalis „Man. The Awakening“ buvo išleista Niujorke, o spalio mėnesį ji buvo pristatyta Frankfurto knygų mugėjeR.Drakšo fantastinė knyga „Žmogus“ išleista Niujorke ir Australijoje (lrytas.lt, 2009 m.).

Moka anglų, rusų ir vokiečių kalbasRomualdo Drakšo asmeninis tinklalapis .

 Bibliografija 

 Mirties bausmė: situacija ir perspektyvos (monografija),
 Baudžiamoji atsakomybė ir jos realizavimo formos (monografija),

 Advokatas: veiklos pagrindai ir problemos (monografija),
 Nepilnamečių baudžiamoji atsakomybė (vadovėlis),
 Lietuvos Respublikos baudžiamojo kodekso komentaras. Bendroji dalis. (2004 m.) bendraautoris
 Žmogus. Pabudimas (romanas),
 Žmonija (romanas),
 Raganiaus karas (romanas),
 Paskutinis angelo skrydis (romanas),
 Antarktida. Pradžios knyga (romanas).
 Romos priešai (istorinis romanas).

 Šaltiniai 

Kategorija:Lietuvos penalistai
Kategorija:Lietuvos teisės pedagogai
Kategorija:MRU dėstytojai
Kategorija:Lietuvos fantastikos rašytojai
Kategorija:literatai teisininkai